સ્ટેટસ અપડેટ કર્યા પછીની ઘટનાઓ તદ્દન બિનજરૂરી છે, તેને ત્રીજો પુરુષ એકવચન બનીને નિરખો. જે ખાનામાં લખીને પોસ્ટ કરેલ સ્ટેટસ અપડેટ તમને અનેક લાઈક મળવાથી આનંદ આપે છે, એ જ ખાનામાં લખીને પોસ્ટ કરેલ તમારી શ્રેષ્ઠ સ્ટેટસ અપડેટ પર એક પણ લાઈક કે કોમેન્ટ ન મળે તો તમે દુઃખના ખાબોચીયામાં ડૂબી જશો નહીં. કારણ કે દુઃખનું નિર્વસ્ત્ર સ્વરૂપ એટલે જ સુખ. કોઈક કન્યાના “જય શ્રી કૃષ્ણ” પર મળેલી પચાસ કોમેન્ટ અને બસ્સો ત્રેવીસ લાઈક કૃષ્ણનો નહીં, એ કન્યાનો પ્રતાપ છે, તેથી એવી નિરર્થક બાબતોનો શોક કરી તમારા સુખને દીવાસળી ચાંપશો નહીં.